James Trobec

**James Trobec** (opprinnelig **Jakob Trobez**; 1838–1921) var en slovensk-amerikansk prelat og katolsk biskop av Saint Cloud i Minnesota.
## Liv og virke
### Bakgrunn
Foreldrene hans ble oppført i dåpsboken som Matthæus Trobez, en bonde, og Helena Pezhovnik. Tre av nevøene hans ble også prester i Minnesota: John Trobec, Joseph Trobec og John Seliškar.

Trobec fikk sin tidlige utdannelse ved sogneskolen på hjemstedet og fortsatte studiene ved *Bežigrad Gymnasium* i Laibach (Ljubljana). Han begynte sine prestestudier i Laibach, men i 1864 ble han og femten andre seminarister rekruttert av den iherdige slovenske indianermisjonæren Francis Xavier Pierz for å virke som misjonærer i USA. Etter sin ankomst til Amerika våren 1864 fullførte han sine teologiske studier ved *Saint Vincent Seminary* i Latrobe i Pennsylvania.

### Prest
James Trobec ble presteviet den 8. september 1865.  Etter ordinasjonen tjente han som assisterende prest i Belle Prairie i MInnesota. I oktober 1866 ble han utnevnt til sogneprest i *Saint Felix Parish* i Wabasha og de omkringliggende misjonene. I Wabasha etablerte han en ny sogneskole som ble bemannet av* School Sisters of Notre Dame* og fullførte byggingen av en ny kirke i 1874.

I oktober 1887 fikk Trobec i oppdrag å organisere og lede et nytt sogn, St. Agnes-kirken, for tysktalende immigranter i Saint Paul. Dette krevde å bygge en ny kirke, skole, kloster og prestegård. Trobec nedla hjørnesteinen for kirken i november 1887 og den ble innviet av erkebiskop John Ireland i september 1888.[7] Sogneskolen åpnet også dørene i 1888, under ledelse av *School Sisters of Notre Dame*. I 1897 krevde sognets fortsatte vekst en større kirke. Byggingen av en ny bygning begynte i april 1897, men Trobec fikk en ny avtale før han kunne se den fullført.

### Biskop av Saint Cloud
Den 5. juli 1897 utnevnte pave Leo XIII ham.til biskop av Saint Cloud. Erkebiskopen av Saint Paul, John Ireland, ordinerte ham til biskop den 21. september samme år; medkonsekratorer var erkebiskopen av Milwaukee, Frederick Xavier Katzer, og biskopen av Sault Sainte Marie og Marquette, John Vertin.

Trobec ledet bispedømmet gjennom en tid med vekst, med et spesielt fokus på prestekall og katolsk utdanning. I 1911 vokste den katolske befolkningen med 25.000, antallet prester og menigheter økte begge med 35, og det var ytterligere to sykehus.

Den 15. april 1914 trakk James Trobec seg som biskop av Saint Cloud.

Trobec tilbrakte sin pensjonisttilværelse hos sine søstre i prestegården til *Church of St. Stephen Parish* i St. Stephen i Minnesota, hvor en av hans nevøer var sogneprest. Biskop James Trobec døde der den 14. desember 1921, 83 år gammel.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Kardinal Enrico Enríquez (1701-1756) *1743
* Erkebiskop Manuel Quintano Bonifaz (1698-1774) *1749
* Kardinal Buenaventura Córdoba Espinosa de la Cerda (1724-1777) *1761
* Kardinal Giuseppe Maria Doria Pamphilj (1753-1816)*1775
* Biskop Louis-Guillaume-Valentin Dubourg (1766-1833) *1815
* Biskop Joseph Rosati (1789-1843) *1824
* Erkebiskop Peter Richard Kenrick (1806-1896) *1841
* Biskop Thomas Langdon Grace (1814-1897) *1859
* Erkebiskop John Ireland (1838-1918) *1875
* Biskop *James Trobec* (1838-1921) *1897

## Referanser